Кулінарная карта Гасцінія – па-сапраўднаму народны праект. Ён быў падтрыманы грамадзянамі нашай краіны, якія на добраахвотнай аснове сталі яго спонсарамі і пералічылі грошы праз краўдфандынгавую платформу Ulej.by. Гэтая карта пакуль невядомая GPS-навігатарам, але, спадзяёмся, спадабаецца гурманам. Нашу карту мы хацелі зрабіць як мага больш чалавечнайнабліжанай да народа. Яна змяшчае не толькі рэцэпты, але і імёны людзей, якія ўсё гэта ўмеюць гатаваць і з радасцю пачастуюць вас . А як інакш можна навучыцца гатаваць страву, калі ты яе ніколі не спрабаваў? Цяпер не трэба ламаць галаву ў пошуках месцаў, дзе можна пакаштаваць сапраўдную беларускую кухню. 